
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 269 


5 Μαίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στρεμ. 0,298 στη θέση 
Κόρφος περιοχής Κοινότητας Γιάλτρων Ν. 
Εύβοιας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων 
στην Έδεσσα, στην διατηρητέα συνοικία «Βαρόσι» 
και καθορισμός ειδικών όρων και περιορισμών δό¬ 
μησης. 2 

Χαρακτηρισμός ως διατηρητέου του κτιρίου που βρί¬ 
σκεται στην Κοζάνη και επί των οδών Δημοκρατίας 
αριθ. 8 και Φον Κοζάνι και καθορισμός ειδικών όρων 
και περιορισμών δόμησής του, φερόμενου ως ιδιο¬ 
κτησίας του Δήμου Κοζάνης. 3 

Αποχαρακτηρισμός του διατηρητέου κτιρίου που βρί¬ 
σκεται στην οδό Αριστοτέλους 6 (πρώην 4) της 
Κοζάνης, φερόμενου ως ιδιοκτησίας Ν, Βουχάρα4 

Ανάκληση της 25017/19.1.1996 (ΦΕΚ 86Δ'/1.2.96) α¬ 
πόφασης . 5 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 852 (1) 

Κήρυξη αναδασωτέας έκτασης στρεμ, 0,298 στη θέση 
Κόρφος περιοχής Κοινότητας Γιάλτρων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2218/94 όπωςτροποποιήθηκανκαι 


συμπληρώθηκαν με το Ν. 2240/94 και το Ν. 2307/95 σύμ¬ 
φωνα με τις οποίες καθιδρΰθηκαν ως Β' βαθμός Τοπικής 
Αυτοδιοίκησης οι Νομαρχιακές Αυτοδιοικήσεις (Ν.Α.). 

2. Τις διατάξεις του Ν. 2503/97 «Διοίκηση - Οργάνωση - 
Στελέχωση» της περιφέρειας ....» καθώς και την 
6747/29,9,97 απόφαση του Γενικού Γραμματέα της περι¬ 
φέρειας περί αρμοδιοτήτων, 

3. Τις διατάξεις του άρθρου 117 παρ. 3του Συντάγματος 
της Χώρας. 

4. Τις διατάξεις του Ν. 998/79 «Περί προστασίας Δασών 
κ.λπ.» και ειδικότερα: 

α)Του άρθρου 41 παρ. 1, β) του άρθρου 38παρ. 1. 

5. Τις διαταγές του Υπουργείου Γεωργίας: α) 
160417/1180/8.7.1980, β} 182447/3049/24.9.1980. 

6. Την Ηα/715/30.3.1998 αναφορά του Δασαρχείου 
Ιστιαίας περί κηρύξεως αναδασωτέας έκτασης 0,298 
στρεμ. στη θέση Κόρφος του διακατεχόμενου δάσους 
Γ ιάλτρων που εκχερσώθηκε, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα της δασικής έκτασης και την προστασία και α¬ 
νάπτυξης της δασικής βλάστησης με φυσική αναγέννηση 
(βάσει προγράμματος του Δασαρχείου της περιοχής της), 
την έκταση των 0,298 στρεμ. που βρίσκεται στη θέση 
Κόρφος του διακατεχομένου δάσους Γιάλτρων Ν. Εύβοιας 
και προσδιορίζεται από τα στοιχεία . ..και με όρια: 

Ανατολικά: Διακατεχόμενο δάσος Γιάλτρων και ελαιοπε- 
ρίβολο. 

Δυπκά: Ελαιοπερίβολο. 

Βόρεια: Διακατεχόμενο δάσος Γιάλτρων και ελαιοπερί- 
βολο. 

Νότια; Ελαιοπερίβολο. 

Όπως φαίνεται στο συν/νο σχεδιάγραμμα που αποτελεί 
αναπόσπαστο μέρος της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Χαλκίδα, 1 Απριλίου 1998 

Με εντολή Γεν. Γραμ. Περιφέρειας 
Ο Διευθυντής Δασών 
ΝΙΚΟΛΑΟΣ ΑΓΑΘΟΥ ΛΟΥΚΑΣ 












ΑτΐΛ<ΐ7ΑίΜ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ.σχ. 6522 + 6451 7072/97 (2) 

Χαρακτηρισμός ως διατηρητέων τριών (3) κτιρίων στην 

Έδεσσα, στην διατηρητέα συνοικία «Βαρόσι» και κα¬ 
θορισμός ειδικών όρων και περιορισμών δόμησης. 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ210Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α). 

β) Των Π. Δ/των 358/1986 (ΦΕΚ 158Α), 92/1987 (ΦΕΚ51 
Α') και 492/1988 (ΦΕΚ 224 Αή,γιατις αρμοδιότητες καιτον 
οργανισμό του Υπουργείου Βόρειας Ελλάδας, αντίστοι¬ 
χα- 

2. Την απόφαση Υ 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την από 6.10.1997 αιτιολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 21.11.1997 ένσταση των ιδιοκτητών Δ/ & Χρ. 
Γιούσμη στην πρόταση χαρακτηρισμού. 

5. Το υπ’ αριθμ. πρωτ. 8886/24.11.97 έγγραφο του 
Δήμου Έδεσσας, αποφασίζουμε: 

1. Χαρακτηρίζουμε ως διατηρητέα τα κτίρια στην 
Έδεσσα και συγκεκριμμένα: 

1) Οικία Γιούσμη στην οδό Μακεδονομάχων 24 που θε¬ 
ωρείται ενιαίο κτίσμα με τον κουκούλωνα Γιούσμη στην ο¬ 
δό Αρχ. Μελετίου 43, χαρακτηρισμένα ως διατηρητέα με 
την Υ.Α. ΥΠΠΟ/ΔΙΛΑΠ/Γ/1564/31284/28.6.84, ΦΕΚ 
530/Β/6.8.84. 

2) Αρχοντικό Βαλάσα στην οδό Μακεδονομάχων 26, χα¬ 
ρακτηρισμένο διατηρητέο με την Υ.Α. ΥΠΠΟ/ΔΙΛΑΠ/- 
31876/2251/14.9.87, ΦΕΚ545/Β76.8.84. 

3) Οικία Τσάμη στην οδό Αρχ. Μελετίου 44 χαρακτηρι¬ 


σμένο διατηρητέο με την Υ.Α. ΥΠΠΟ/ΔΙΛΑΠ/Γ/1380/- 
29240/30.7.86, ΦΕΚ 712/Β723.10.86, όπως φαίνεται στο 
τοπογραφικό διάγραμμα σε κλίμακα 1:500 που θεωρήθη¬ 
κε από τη Δ/νση Πολπισμού του ΥΜΑΘ και που σε σμί¬ 
κρυνση αντίτυπο του δημοσιεύεται με την απόφαση αυτή, 
γιατί θεωρείται μορφολογικά κι αισθηπκά αξιόλογο με εν¬ 
διαφέροντα αρχιτεκτονικά στοιχεία. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικώνστοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. 
Επιτρέπεται μόνο η τοποθέτηση επιγραφών μικρών δια¬ 
στάσεων στην Ελληνική γλώσσα, που να πληροφορούν 
για τη χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό των διατηρητέων κτιρίων, όπως και για την τοπο¬ 
θέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) και 
της Υπηρεσίας μας. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του 
Συμβουλίου της Επικράτειας, εντός προθεσμίας εξήντα 
(60) ημερών, αρχομένης από της επομένης της δημοσι- 
εύσεώςτης στην Εφημερίδα της Κυβερνήσεως, σύμφω¬ 
να με τιςδιατάξειςτου άρθρου 46του Ν.Δ. 170/1973 (ΦΕΚ 
229 Α'), όπως αυτό αντικαταστάθηκε από το άρθρο 28 του 
Ν. 702/1977 (ΦΕΚ268 Α'). 

7. Κάλυψη δαπάνης: Από πς διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Απριλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. 1296 (3) 

Χαρακτηρισμός ως διατηρητέου του κτιρίου που βρίσκε¬ 
ται στην Κοζάνη και επί των οδών Δημοκρατίας αριθ. 8 
και Φον Κοζάνι και καθορισμός ειδικών όρων και πε¬ 
ριορισμών δόμησής του, φερόμενου ως ιδιοκτησίας 
του Δήμου Κοζάνης. 

0ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988-ΦΕΚ91 Α'). 

• Του Π. Δ. 358/1986 (ΦΕΚ 158Α'), «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ 51Α) «Οργανισμός 
Υπουργείου Βόρειας Ελλάδας» όπως τροποποιήθηκε και 
συμπληρώθηκε με τις διατάξεις του Π. Δ/τος 492/1988 
(ΦΕΚ 224 Α). 

2. Την απόφαση Υ 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την από 17.2.1998 αιτιολογική έκθεση της 
Διεύθυνσης Πολιτισμού του Υπουργείου Μακεδονίας - 
Θράκης. 

4. Την από 17.2.1998 απάντηση του Δήμου Κοζάνης, ι¬ 
διοκτήτου του υπόψη κτιρίου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στην Κοζάνη και επί των οδών Δημοκρατίας αριθ. 8 
και Φον Κοζάνι, φερόμενο ως ιδιοκτησίας Δήμου 
Κοζάνης, όπως φαίνεται στο συνημμένο τοπογραφικό 
διάγραμμα που θεωρήθηκε από τη Δ/νση Πολιτισμού του 
ΥΠΑΘ και που σε σμίκρυνση αντίτυπό του δημοσιεύεται 
με την απόφαση αυτή, επειδή πρόκειται για κτίριο των αρ¬ 
χών του αιώνα με νεοκλασικά στοιχεία στις όψεις του και 
είναι από τα λίγα που διασώζονται ακόμη στην Κοζάνη. 


Στον χαρακτηρισμό δεν περιλαμβάνεται η νεώτερη κα¬ 
τασκευή (τζαμαρία) στο κεντρικό τμήμα της κύριας όψης 
του κτιρίου. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου εφ' όσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. 
Επιτρέπεται μόνο η τοποθέτηση επιγραφών μικρών δια¬ 
στάσεων στην ελληνική γλώσσα, που να πληροφορούν 
για τη χρήση των χώρων του κτίριο υ. 

5. Για οποιαδήποτε παρέμβαση στο εσωτερικού και ε¬ 
ξωτερικό του διατηρητέου κπρίου, όπως και για την το¬ 
ποθέτηση επιγραφών, απαιτείται έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) και 
της Διεύθυνσης Πολιτισμού του Υπουργείου Μακεδονίας 
Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του 
Συμβουλίου της Επικράτειας, εντός προθεσμίας εξήντα 
(60) ημερών, αρχομένης από της επομένης της δημοσι- 
εύσεώς της στην Εφημερίδα της Κυβερνήσεως, σύμφω¬ 
να με τις διατάξεις του άρθρου 46 του Π.Δ. 18/1989 
«Κωδικοποίηση Διατάξεων νόμων για το Συμβούλιο της 
Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει απάτη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Απριλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αρ(θ. 1078, σχετ. 709 (4) 

Αποχαρακτηρισμός του διατηρητέου κτιρίου που βρίσκε¬ 
ται στην οδό Αριστοτέλους 6 (πρώην 4) της Κοζάνης, 
φερόμενου ως ιδιοκτησίας Ν. Βουχάρα. 

Ο ΥΠΟΥΡΓΟΣ 
ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

Ι.Τις διατάξεις: 

• Του Ν, 1577/1985 (ΦΕΚ 210Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988-ΦΕΚ 91 Α'). 

• Του Π. Δ. 358/1986 (ΦΕΚ 158Α'), «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ 51Α) «Οργανισμός 
Υπουργείου Βόρειας Ελλάδας» όπως τροποποιήθηκε και 
συμπληρώθηκε με τις διατάξεις του Π. Δ/τος 492/1988 
(ΦΕΚ 224 Α). 

2. Την απόφαση Υ 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου 
Βόρειας Ελλάδας σε Υπουργείο Μακεδονίας - Θράκης. 

3. Την απόφαση Γ 21748/1189/16.3.87/ΦΕΚ 
374/τ.Δ/5.5.87 του Υπουργού ΠΕΧΩΔΕ, με την οποία χα¬ 
ρακτηρίζονται ως διατηρητέα είκοσι επτά κτίρια στην 
Κοζάνη, μεταξύ των οποίων και το κτίριο που βρίσκεται ε¬ 
πί της οδού Αριστοτέλους 6 (πρώην 4). 

4. Το 1481/7.10.1996 Πρωτόκολλο αυτοψίας επικινδύ- 
νως ετοιμορρόπου κτίσματος. 

5. Την με αριθ. πρωτ. 6948/19.12.96 αίτηση του ιδιοκτή¬ 
τη του κτιρίου. 

6. Τόμε αριθ. πρωτ. 10/10.10.97έγγραφο του Τμήματος 
Πολεοδομίας της Νομαρχιακής Αυτοδιοίκησης Κοζάνης. 

7. Το με αριθ. πρωτ. 9511/22.12.1997 έγγραφο της 
Τεχνικής Υπηρεσίας/Τ.Π. και Π.Ε. του Δήμου Κοζάνης. 

8. Τη γνωμοδότηση της ΕΠΑΕ στη συνεδρίαση της 
25/6.10.97 αυτής, αποφασίζουμε: 

1. Αποχαρακτηρίζουμε το διατηρητέο κτίριο που βρί¬ 
σκεται στην οδό Αριστοτέλους 6 (πρώην 4) της Κοζάνης, 
φερόμενο ως ιδιοκτησίας Ν. Βουχάρα, που υπέστη σοβα¬ 
ρές ζημιές από τον σεισμό των 6,6Η που έπληξε στις 
13.5.1995 την περιοχή της Κοζάνης. Το κτίριο εξετάστηκε 
από την τριμελή επιτροπή επικινδύνως ετοιμορρόπων, η 
οποία διαπίστωσε ρωγμές στις τοιχοποιίες, τα πρέκια και 
τα υπέρθυρα, αποκόλληση των εσωτερικών τοίχων στις ε¬ 
παφές τους, αποδιοργάνωση και αποσάθρωσή τους, κα¬ 
θώς και διατάραξη της στέγης και ομόφωνα απεφάνθη ό¬ 
τι είναι επικινδύνως ετοιμόρροπο και πρέπει να κατεδαφι¬ 
στεί. 

2. Το κτίριο περιβάλλεται από σύγχρονες οικοδομές και 
δεν συντρέχει λόγος ανακατασκευής του. 

3. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του 
Συμβουλίου της Επικράτειας, εντός προθεσμίας εξήντα 
(60) ημερών, αρχόμενης από της επομένης της δημοσι- 
εύσεώς της στην Εφημερίδα της Κυβερνήσεως, σύμφω¬ 
να με τις διατάξεις του άρθρου 46 του Π.Δ. 18/1989 
«Κωδικοποίηση Διατάξεων νόμων για το Συμβούλιο της 
Επικράτειας». 


4. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

5. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Απριλίου 1998 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. Οικ. 11271 (5) 

Ανάκληση της 25017/19.1.1996 (ΦΕΚ 86Δ /1.2.96) 
απόφασης. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες 
διατάξεις» (ΦΕΚ 90Α 13,6,94) και τις όμοιες του Ν. 
2240/94 (ΦΕΚ 153Α/16.9.94) όπως συμπληρώθηκαν, αντι- 
καταστάθηκαν, κωδικοποιήθηκαν με το Π.Δ. 30/96 (ΦΕΚ 
21Α) και ισχύουν με τις οποίες ιδρύθηκαν οι Νομαρχιακές 
Αυτοδιοικήσεις. 

2. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 
1262Β731.12.97). 

3. Την αρ. 6/2.1.98 απόφαση Νομάρχη Αθηνών, περί με¬ 
ταβίβασης αρμοδιοτήτων στον Βοηθό Νομάρχη Γιώργο 
Ανανιάδη. 

4. Τις διατάξεις του άρθρου 99 παρ. 3 του Ν. 1892/90 ό¬ 
πως αντικαταστάθηκαν με την παρ. 2 του άρθρου 7 του Ν. 
2052/92 (ΦΕΚ 94Α/5,6.92). 

5. Τις διατάξεις του Α.Ν. 261/18.1.68 (ΦΕΚ 
12Α723.1.68). 

6. Το ισχύον Γ.Π.Σ. του Δήμου Γλυφάδας (ΦΕΚ 
474Δ/7.8.89, ΦΕΚ 1302Δ711.12.92) και ΦΕΚ 
768Δ/5.11.91). 

7. Την αρ. 35558/829/21.8.91 (ΦΕΚ 718Δ71Θ. 10.91) α¬ 
πόφαση Νομάρχη Πειραιά, με την οποία εγκρίθηκε η άρ¬ 
ση απαλλοτρίωσης και τροποποιήθηκε το εγκεκριμένο 
ρυμοτομικό σχέδιο σε τμήμα του ΟΤ 519 του Δήμου 
Γλυφάδας, μεταξύτωνοδών Γ ούναρη, Όλγας, Ανωνύμου 
(στην περιοχή Σαμίων και Ικαρίων). 

8. Την αρ. πρωτ. 25017/19.1.96 (ΦΕΚ 86Δ /1.2.96) από¬ 
φασή μας περί ανάκλησης της με αρ. πρωτ. 
35558/829/21.8.91 (ΦΕΚ 718Δ718.10.91) απόφασης 
Νομάρχη Πειραιά. 

9. Το 50246/1493/19.3.92 έγγραφο της Δ/νσης Νομοθ. 
Έργου ΥΠΕΧΩΔΕ. 

10. Την από 13.3.1998γνωμοδότησητου δικηγόρου της 
Ν.Α. Αθηνών Ιορδάνη Προυσανίδη. 

Α) Επειδή με την 25017/19.1.96 (ΦΕΚ 86Δ71.2.96) από¬ 
φασή μας ανακλήθηκε η 35558/829/21.8.91 (ΦΕΚ 
718Δ718.10.91) απόφαση Νομάρχη Πειραιά, με την αιτιο¬ 
λογία ότι: «η οδός Γούναρη παρά το ΟΤ 519 του Δήμου 
Γλυφάδας έχει χαρακτηρισθεί ως αρτηρία με το Γ, Π.Σ. και 
σύμφωνα με τις διατάξεις της παρ. 3 του άρθρου 1 του 
Π.Δ. 183/86 νοείται ως βασικό οδικό δίκτυο, η δε έγκριση 

τροποποίησης σε ΟΤ εκατέρωθεν βοσικού οδικού δικτύ- 
που ανήκει στην αρμοδιότητα του Υπουργού ΠΕΧΩΔΕκαι 
ότι του οικείου Νομάρχη (τότε Νομάρχη Πειραιά)» πλην 
όμως με το Π.Δ. 183/86 εξαιρούνται από την αρμοδιότητα 
Νομαρχών μόνο οι περιπτώσεις που αναφέρονται στο άρ¬ 
θρο 1 παρ. 2 σε συνδυασμό με τα εδάφια α και β της παρ. 

1 του διατάγματος αυτού, που δεν συντρέχουν στην περί¬ 
πτωση του ακινήτου του ΟΤ 519 του Δήμου Γλυφάδας. 

Β) Επειδή σύμφωνα με τις διατάξεις της παρ. 3 του άρ¬ 
θρου 99 του Ν. 1892/90 όπως αντικαταστάθηκαν με την 
παρ. 2τουάρθρου 7του Ν. 2052/92 (ΦΕΚ94Α75.6.92): «Η 
τροποποίηση του εγκεκριμένου ρυμοτομικού σχεδίου, ο 
καθορισμός ή τροποποίηση όρων και περιορισμών δόμη¬ 
σης, ο καθορισμός χρήσεων γης εκατέρωθεν των αξόνων 
του βασικού οδικού δικτύου των νομών Αττικής...., εγκρί- 
νονται με Π. Δ. που εκδίδεται με πρόταση του Υπουργού 
ΠΕΧΩΔΕ, κατά τη διαδικασία του Ν. Δ/τος 17.7.23 μετά α¬ 
πό γνώμη του Κ. ΣΧΟΠ....», το δε βασικό οδικό δίκτυο για 
την εφαρμογή των ανωτέρω ορίσθηκε με την αρ. Γ 
62556/5073/9.10.90 απόφαση Υπουργού ΠΕΧΩΔΕ (ΦΕΚ 
561Δ712.10.1990 και 701Δ/13.12.90) που εκδόθηκε κατ’ 
εξουσιοδότηση των διατάξεων της παρ. 4 του άρθρου 99 
του Νόμου αυτού, η δε οδός Γούναρη του Δήμου 
Γλυφάδας δεν συμπεριλαμβάνεται στην απόφαση αυτή 
και ως εκ τούτου δεν είναι βασικό οδικό δίκτυο. 

Γ) Επειδή δεν πρόκειται για τροποποίηση του σχεδίου 
πόλεωςτου Δήμου Γλυφάδας εκατέρωθεν οδικού δικτύ- 


που που είναι αντίθετη με τις κατευθύνσεις του εγκεκρι¬ 
μένου Γ.Π.Σ. του Δήμου Γλυφάδας ούτε μειώνεται το εύ¬ 
ρος της οδού που με το Γ.Π.Σ. του Δήμου Γλυφάδας χα¬ 
ρακτηρίζεται ως βασικό οδικό δίκτυο αλλά πρόκειται για 
τυπική άρση απαλλοτρίωσης μετά την έκδοση δικαστικής 
απόφασης η δε πράξη της διοίκησης είναι απλώς βεβαιω¬ 
τική και αρμόδιος για την τροποποίηση του σχεδίου είναι 
ο Νομάρχης ακόμη και αν η ρύθμιση αυτή έρχεται σε α¬ 
ντίθεση με τις κατευθύνσεις του Γ.Π.Σ. και γενικά με τις ε¬ 
ξαιρέσεις των αρμοδιοτήτων του Π.Δ. 183/86 (ΦΕΚ70Α), 
πράγμα που δεν συμβαίνει στην συγκεκριμένη περίπτωση 
που μας απασχολεί. 

Δ) Επειδή σύμφωνα με όσα εκτέθηκαν η 25017/96 από¬ 
φασή μας εδράζεται σε εσφαλμένη βάση με αποτέλεσμα 
να μην είναι νόμιμη, αποφασίζουμε: 

Ανακαλούμε την με αρ. 25017/19.1.96 (ΦΕΚ86Δ71.2.96) 
απόφασή μας. 

Από τις διατάξεις αυτής της απόφασης δενπροκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Γλυφάδας (αρθ. 27 του Ν. 
2081/92). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 1998 

Ο Βοηθός Νομάρχη 
ΓΙΩΡΓΟΣ ΑΝΑΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


